-bob. Binolar ichidagi tartib - Bilan birga ish va o‘qishdagi yutuqlar uchun rag‘batlantirish, mehnat va o‘quv

5-bob. Binolar ichidagi tartib
61. O‘quv binolarini zarur jihozlar (mebel, o‘quv uskunalari va boshqalar)
bilan ta’minlanishi uchun oliy ta’lim muassasasining moliya-iqtisod ishlari
bo‘yicha prorektori mas’ul hisoblanadi.
62. Bino ichiga kirish xizmat ruxsatnomalari, elektron ruxsatnoma,
vaqtinchalik ruxsatnoma va talabalik guvohnomalari hamda shaxsni tasdiqlovchi
boshqa hujjatlar asosida amalga oshiriladi.
63. Ish vaqti tugagandan so‘ng xona va auditoriyalarning kaliti bino
xavfsizligini ta’minlovchi oliy ta’lim muassasasiga biriktirilgan qo‘riqlash xizmati
xodimiga maxsus jurnalga imzo qo‘yish orqali topshiriladi.
64. Bino xavfsizligini ta’minlovchi oliy ta’lim muassasasiga biriktirilgan
qo‘riqlash xizmati xodimi ish vaqti tugagandan so‘ng yong‘in va texnika
16
xavfsizligini ta’minlash maqsadida elektr yoritkichlar o‘chirilganligi, deraza va
eshiklar qulflanganligi, xodim va talabalarning o‘z vaqtida binodan chiqib
ketganligini tekshirib chiqadi.
6-bob. Ish va o‘qishdagi yutuqlari uchun rag‘batlantirish
65. Xodimlar quyidagi shakllarda rag‘batlantiriladi:
davlat va jamiyat oldidagi alohida xizmatlari uchun davlat mukofotlariga
tavsiya etish to‘g‘risida bo‘ysunuvchi vazirlik, idora yoki Oliy ta’lim, fan va
innovatsiyalar vazirligiga taklif kiritish;
mehnat faoliyatida alohida o‘rnak ko‘rsatayotganligi uchun faxriy yorliqlar
va boshqa turdagi mukofotlarga tavsiya etish;
oliy ta’lim muassasasi faoliyat samaradorligiga munosib hissa qo‘shib
belgilangan topshiriqlarni o‘z vaqtida bajarib kelayotgan xodim va talabalarni oliy
ta’lim muassasasi rektorining faxriy yorlig‘i hamda turli nominatsiyadagi
diplomlari bilan taqdirlash;
yubiley sanalari munosabati bilan moddiy rag‘batlantirish, sovg‘alar berish;
kasb bayrami munosabati bilan bir yo‘la beriladigan mukofotlar;
bayram sanalari munosabati bilan beriladigan mukofotlar va boshqa
shakllardagi rag‘batlantirish choralari.
66. Ish haqi, qo‘shimcha to‘lovlar, ustamalar va mehnatga oid qonun
hujjatlarida nazarda tutilgan boshqa to‘lovlar mazkur qoidada belgilangan
rag‘batlantirish turlariga kirmaydi.
67. Talabalar o‘qishda yuqori ko‘rsatkichlarga erishganligi, ilmiy-tadqiqot
ishlari va oliy ta’lim muassasasi ijtimoiy hayotida faol ishtiroki uchun quyidagi
tartibda rag‘batlantiriladi:
tashakkurnoma e’lon qilish;
pul mukofoti yoki qimmatbaho sovg‘a bilan taqdirlash;
faxriy yorliq, darajali va turli nominatsiyali diplomlar bilan taqdirlash.
Shu bilan birga, talabalarni moddiy rag‘batlantirish jamg‘armasi hisobidan
davlat granti va to‘lov-kontrakt asosida ta’lim olayotgan alohida iqtidorga ega,
xalqaro, respublika va oliy ta’lim muassasasi miqyosida o‘tkazilgan fan
olimpiadalari va sport musobaqalari g‘oliblari, shuningdek, oliy ta’lim muassasasi
kengashi tomonidan belgilangan mezonlarga muvofiq alohida hollarda (ota-
onasining vafoti, nogironligi, ijtimoiy himoyaga muhtojligi) talabalarga bazaviy
stipendiyaga nisbatan ........ baravargacha miqdorda bo‘lgan bir martalik
rag‘batlantirish yoki moddiy yordam to‘lovi berilishi mumkin.
68. Talabalarni rag‘batlantirish oliy ta’lim muassasasining Yoshlar
masalalari, ma’naviy-ma’rifiy ishlar bo‘yicha prorektori, Yoshlar bilan ishlash,
ma’naviyat va ma’rifat bo‘limi, fakultet dekanlari, O‘zbekiston yoshlar ittifoqi
17
boshlang‘ich tashkiloti, Xotin-qizlar masalalari bo‘yicha maslahat kengashi
taqdimnomasi yoki tavsiyanomasi, Stipendiya komissiyasi qarori asosida oliy
ta’lim muassasasi rektorining buyrug‘iga muvofiq amalga oshiriladi.
|